Publication: Magyar Közlöny
Issue: MK-2011-50 (Year: 2011, Number: 50)
Era: contemporary
Section: 2011. évi XLV. törvény
Paragraph Index: 520

b) a Tanács javaslatára. PP-98 2) A fenti 44. és 45. pontban meghatározott esetekben a javasolt változtatásokat csak akkor lehet véglegesen elfogadni, ha valamely Szektor világértekezlete vagy közgyűlése esetén a Tagállamok többsége, regionális értekezlet esetén pedig az érintett régióba tartozó Tagállamok többsége elfogadta azokat az alábbi 47. pont rendelkezéseinek megfelelően. PP-98 PP-02 A jelen Egyezmény 42., 46., 118., 123. és 138. pontjában, valamint az Egyesület értekezleteinek, közgyűléseinek és üléseinek általános szabályai 26., 28., 29., 31. és 36. pontjában hivatkozott konzultációk során a Tanács által rögzített határidőn belül választ nem adó Tagállamokat úgy kell tekinteni, hogy nem vettek részt a konzultációkban, következésképpen a többség számítása során őket nem kell figyelembe venni. Ha a válaszok száma nem haladja meg a megkérdezett Tagállamok felét, további konzultációt kell lebonyolítani, amelynek eredményei ügydöntőek a leadott szavazatok számától függetlenül. 1) A nemzetközi távközlési tárgyú világértekezleteket a Meghatalmazottak Értekezlete határozata alapján kell megtartani. 2) A rádiótávközlési világértekezlet összehívására, a napirend elfogadására és az értekezleten történő részvételre vonatkozó rendelkezéseket megfelelően alkalmazni kell a nemzetközi távközlési tárgyú világértekezletekre is.

Source: https://magyarkozlony.hu/hivatalos-lapok/e3339daad8c719543a0a746c9ab57c0d11664269/dokumentumok/6aa1b501a75b72047902a0012f336dcf2da8534d/letoltes